ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3266/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Γαλλία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-2855/96 υποβολή: Hiltrud Breyer (V) προς την Επιτροπή (25 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

1. Ποιός ανεξάρτητος οργανισμός επιβλέπει τη συνέχιση των έργων καθώς και τον εκσυγχρονισμό του παραδουνάβιου πυρηνικού εργοστασίου Mochovce, το οποίο παρουσιάζει σωρία ελλείψεων στην κατασκευή και τις εγκαταστάσεις του, σοβιετικής τεχνολογίας της δεκαετίας του 70, η κατάσταση των οποίων σίγουρα δεν βελτιώθηκε κατά τη διάρκεια των 14 ετών που έχουν περάσει από την εποχή της κατασκευής του (τα επιμέρους τμήματα των εγκαταστάσων δεν έχουν διατηρηθεί);

2. Πόσο σοβαρά θεωρεί η Επιτροπή τα περιβαλλοντικά προβλήματα που απορρέουν από το γεγονός ότι το απαραίτητο νερό ψύξης πρέπει να αντληθεί δυσχερώς από βάθος 10 χλμ. προκειμένου να διασφαλιστεί η λειτουργία του πυρηνικού εργοστασίου;

Aπάντηση του κ. Van der Broek εξ ονόματος της Επιτροπής (13 Δεκεμβρίου 1996)

Η Σλοβακική Δημοκρατία έχει τις δικές της νομοθετικές αρχές που είναι αρμόδιες για την χορήγηση όλων των αδειών κατασκευής και λειτουργίας για τις πυρηνικές εγκαταστάσεις στη Σλοβακία. Αυτή η διαδικασία είναι παρόμοια με τη ρυθμιστική διαδικασία στα κράτη μέλη.

Η σλοβακική κυβέρνηση αποφάσισε να μη λάβει την προσφορά της κοινοτικής χρηματοδοτικής ενίσχυσης (δάνειο Euratom) για την περάτωση της κατασκευής του σχεδίου Mochovce και έτσι μειώθηκε ο ρόλος της Επιτροπής στο να παρέχει τεχνική βοήθεια σχετικά με την κατασκευή του έργου. Η βοήθεια του Phare στο σχέδιο Mochovce περιορίζεται στη στήριξη της μελέτης ασφαλείας του σχεδιασμού και της λειτουργίας στο πλαίσιο των αδειών εκμετάλλευσης καθώς και στην τεχνική βοήθεια που παρέχει στην σλοβακική αρχή πυρηνικής ασφάλειας.

Στη Σλοβακική Δημοκρατία, η Πράξη 50/1976 για τη χωροταξία και την κατασκευή και η Πράξη 127/1994 για την εκτίμηση των περιβαλλοντικών επιπτώσεων προβλέπουν την περιβαλλοντική εκτίμηση των επιπτώσεων στο ύδωρ. Το γραφείο εργοληπτών είναι αρμόδιο για την παροχή αδειών ανέγερσης.

Η Επιτροπή συνεχίζει να παρακολουθεί στενά την κατάσταση όσον αφορά την περάτωση της κατασκευής του σχεδίου Mochovce και το κλείσιμο του εργοστασίου Bohunice.
ΓΡΑΠΤΗ ΕΡΩΤΗΣΗ E-2685/96 υποβολή: Josι Valverde Lσpez (PPE) προς την Επιτροπή (15 Οκτωβρίου 1996)

Θέμα: Επέκταση της καλλιέργειας της ελιάς στην Ισπανία

Ενώπιον της προοπτικής μιας προσεχούς μεταρρύθμισης της ΚΟΑ των λιπαρών, οι παραγωγοί του ελαιόλαδου τάσσονται υπέρ της διατήρησης του «status quo» σε θέματα τιμών, ενισχύσεων και παρακρατήσεων. Αυτό όμως που είναι πάρα πολύ σημαντικό για ορισμένες περιοχές όπως η Ανδαλουσία, η οποία αντιμετωπίζει μεγάλα οικονομικά προβλήματα, είναι το ότι η Επιτροπή ετοιμάζει την απόφαση για αύξηση της ποσόστωσης παραγωγής του ελαιόλαδου καθώς αυτή η καλλιέργεια προσαρμόζεται εύκολα στις συνθήκες ξηρασίας πολλών γαιών που δεν προσφέρονται για την καλλιέργεια άλλων φυτών.

Βάσει της σημερινής κατάστασης και των μελλοντικών προοπτικών, θα ήταν χρήσιμο για τον τομέα να καταστεί γνωστός ο αριθμός των εκταρίων των νέων καλλιεργήσιμων εκτάσεων με ελαιόδενδρα ο οποίος θα μπορούσε να απορροφηθεί από τη νέα ποσόστωση που θα προβλεφθεί και ταυτόχρονα θα ήταν ενδιαφέρον να αφομοιωθούν οι νέες καλλιέργειες ελαιοδένρων στο καθεστώς της αναδάσωσης γαιών.

Τί ιδέες θα μπορούσε να προτείνει η Επιτροπή επι του θέματος αυτού;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2684/96, E-2685/96 και P-2946/96 (20 Νοεμβρίου 1996)

Η Επιτροπή θα συζητήσει τις διάφορες δυνατές επιλογές για τη μεταρρύθμιση της κοινής οργάνωσης αγοράς του ελαιόλαδου στο πολύ εγγύς μέλλον. Προτού υποβληθούν συγκεκριμένες προτάσεις, θα διαβιβασθεί στο Κοινοβούλιο και στο Συμβούλιο ένα έγγραφο προς συζήτηση.

Η Επιτροπή δεν μπορεί να προδικάσει τα αποτελέσματα των αποφάσεών της απαντώντας σε ειδικές ερωτήσεις σχετικά με τις ενδεχόμενες επιλογές, αλλά θα λάβει, ασφαλώς, υπόψη τις ερωτήσεις και τις παρατηρήσεις του Αξιότιμου Μέλους του Κοινοβουλίου. Πρέπει να γίνει σαφές ότι η νέα κοινή οργάνωση αγοράς στον τομέα του ελαιόλαδου θα πρέπει να είναι απλή, με μεγαλύτερο βαθμό διαφάνειας και ευκολότερη από την άποψη του ελέγχου από το υπάρχον καθεστώς. Η ποιότητα πρέπει να πριμοδοτείται και οι παραγωγοί να αποτελούν όσο το δυνατόν αμεσότερο στόχο. Πρέπει να ληφθούν υπόψη οι περιφερειακές, κοινωνικές και περιβαλλοντικές διαφορές.
ΓΡΑΠΤΗ ΕΡΩΤΗΣΗ E-3024/96 υποβολή: Luciano Vecchi (PSE) προς την Επιτροπή (11 Νοεμβρίου 1996)

Θέμα: Συμμετοχή των ΜΚΟ στο πρόγραμμα MEDΑ

Με τηνέγκριση τον Ιούλιο του 1996 του προγράμματος MEDA αρχίζει η πρώτη φάση συγκεκριμένης υλοποίησης των προγραμμάτων συνεργασίας.

Μπορεί να αναφέρει η Επιτροπή εάν η πρόσβαση των μη κερδοσκοπικών Ενώσεων και επιχειρήσεων μπορεί να πραγματοποιηθεί σε ισότιμη βάση με τα λοιπά ενδιαφερόμενα πρόσωπα;

Μπορεί επίσης να αναφέρει εάν θα επιφυλαχθούν στους εν λόγω φορείς τα δέοντα μέσα και τμήματα του προγράμματος;

Απάντηση του κ. Marin εξ ονόματος της Επιτροπής (9 Δεκεμβρίου 1996)

Το άρθρο 1 παράγραφος 2 του κανονισμού (ΕΚ) αριθ. 1488/96 για τα δημοσιονομικά και τεχνικά μέτρα που συνοδεύουν τη μεταρρύθμιση των οικονομικών και κοινωνικών υποδομών στο πλαίσιο της ευρω-μεσογειακής εταιρικής σχέσης ((ΕΕ L 189, της 30.7.1996. )) (Meda), συμπεριλαμβάνει μη κυβερνητικούς οργανισμούς (ΜΚΟ) στον κατάλογο των δικαιούχων μέτρων υποστήριξης που λαμβάνονται στο πλαίσιο του κανονισμού.

Δεν υπάρχουν ειδικά μέσα που έχουν στόχο την προώθηση των ΜΚΟ στις μεσογειακές χώρες-εταίρους και στα μεσογειακά εδάφη που υποστηρίζουν πρωτοβουλίες ευρωπαϊκών ΜΚΟ υπέρ των μεσογειακών εταίρων. Ωστόσο, οι ΜΚΟ μπορούν, ιδιαίτερα, να συμμετέχουν σε περιφερειακές δραστηριότητες μαζί με άλλα ενδιαφερόμενα μέρη στα προγράμματα Med Media και Med Campus της αποκεντρωμένης συνεργασίας, το πρόγραμμα Meda για τη δημοκρατία και στο μέσο δραστηριοτήτων μικρής κλίμακας. Επιπλέον, και πλέον σημαντικό, από την έγκριση των νέων κανονισμών Meda, οι ΜΚΟ μπορούν να συμμετέχουν σε διμερή συνεργασία στο πλαίσιο ενδεικτικών προγραμμάτων που έχουν συμφωνηθεί με τους μεσογειακούς εταίρους.
ΓΡΑΠΤΗ ΕΡΩΤΗΣΗ E-3000/96 υποβολή: Νικήτας Κακλαμάνης (UPE) προς την Επιτροπή (8 Νοεμβρίου 1996)

Θέμα: Αρχαία αντικείμενα και λαθρεμπόριο στη ΠΓΔΜ

Σύμφωνα με τις ανακοινώσεις που έγιναν στα πλαίσια του «Διεθνούς Συμποσίου για την Αρχαία Μακεδονία» που διεξήχθη στη Θεσσαλονίκη τον Οκτώβριο του 1996, τεράστιος όγκος ευρημάτων που χρονολογούνται από τον 13ο έως τον 11ο αιώνα π.Χ. βρέθηκαν σε τάφους της μυκηναϊκής περιόδου σε δύο νεκρόπολεις κοντά στα Σκόπια. Εξάλλου, χιλιάδες ευρήματα που προέρχονται από λαθρανασκαφές στις περιοχές Γευγελής και Σκοπίων, έχουν πωληθεί στο εξωτερικό.

Επειδή το θέμα άπτεται της προστασίας της ελληνικής και άρα της ευρωπαϊκής πολιτιστικής κληρονομιάς, θα ήθελα να ρωτήσω την Ευρωπαϊκή Επιτροπή:

1. Μπορεί να υπάρξει πρωτοβουλία εκ μέρους της Ε.Ε. για την προστασία των μνημείων και ευρημάτων στην περιοχή των Σκοπίων;

2. Σε τί ενέργειες θα προβεί ώστε να συλληφθούν και να τιμωρηθούν παραδειγματικά οι λαθρέμποροι του ελληνικού πολιτισμού της περιοχής των Σκοπίων και της κοιλάδας του Αξιού;

Απάντηση του κ. Van den Broek εξ ονόματος της Επιτροπής (9 Ιανουαρίου 1997)

Κάθε τρίτη χώρα είναι καταρχάς υπεύθυνη για τη λήψη των μέτρων που απαιτούνται για την προστασία της πολιτιστικής της κληρονομιάς. Είναι δυνατό να εξασφαλιστεί συμπληρωματική προστασία μέσω της διεθνούς συνεργασίας. Είναι σκόπιμο να αναφερθεί σχετικά η σύμβαση του UNIDROIT του Ιουνίου 1995 για την επιστροφή σε διεθνές επίπεδο των κλαπέντων ή παράνομα εξαχθέντων πολιτιστικών αγαθών. Η εν λόγω σύμβαση, που υπεγράφη ήδη από πολλά κράτη μέλη και τρίτες χώρες (δεν υπάρχει καμία πληροφορία σχετικά με την υπογραφή της σύμβασης αυτής από την πρώην Γιουγκοσλαβική Δημοκρατία της Μακεδονίας, η οποία δεν έχει ακόμη τεθεί σε ισχύ) θα συμβάλει σημαντικά στην προστασία των εθνικών θησαυρών που αποτελούν, στο σύνολό τους, κληρονομιά της ανθρωπότητας.

Γενικά, η Επιτροπή προβλέπει, στο πλαίσιο του επιχειρησιακού προγράμματος PHARE για την ΠΓΔΜ το 1997, πολλά σχέδια που αναμένεται ότι θα ενισχύσουν στο μέλλον την ικανότητα διαχείρισης εκ μέρους της ΠΓΔΜ της πολιτιστικής της κληρονομιάς. Πρόκειται για παροχή τεχνικής βοήθειας και πραγματογνωμοσύνης στο υπουργείο πολιτισμού, για δημιουργία κοινού ταμείου με την ΠΓΔΜ υπέρ της ανάπτυξης των τεχνών, για συμμετοχή στη δημιουργία εθνικού κέντρου για τη συντήρηση τοιχογραφιών και εικόνων και για τεχνική βοήθεια υπέρ του ινστιτούτου για τη συντήρηση μνημείων στην Aχρίδα.
ΓΡΑΠΤΗ ΕΡΩΤΗΣΗ E-3228/96 υποβολή: Petrus Cornelissen (PPE) και Peter Pex (PPE) προς την Επιτροπή (28 Νοεμβρίου 1996)

Θέμα: Διακρίσεις εις βάρος ηλικιωμένων

1. Μπορεί να επιβεβαιώσει η Επιτροπή το γεγονός ότι στην Ολλανδία, οι μη ολλανδοί πολίτες από χώρες της ΕΕ δεν μπορούν να επωφεληθούν από διάφορες εκπτώσεις όπως π.χ. στις συγκοινωνίες με πορθμεία και λεωφορεία ((Βλέπε άρθρο στην εφημερίδα «De Omlander Courant» (7.10.1996) )).

2. Δεν αντιβαίνει άραγε αυτή η διακριτική μεταχείριση προς την ευρωπαϊκή νομοθεσία;

3. Εάν από την απάντηση στην ερώτηση 2 προκύπτει ότι όντως η διακριτική μεταχείριση αντιβαίνει προς την ευρωπαϊκή νομοθεσία, σε ποιά διαβήματα σκέπτεται να προβεί η Επιτροπή ώστε να παύσουν πλέον οι διακρίσεις που βασίζονται στην υπηκοότητα;

Απάντηση του κ. Flynn εξ ονόματος της Επιτροπής (31 Ιανουαρίου 1997)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρουν τα Αξιότιμα Μέλη του Κοινοβουλίου. Δε θα παραλείψει να τους/τις γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ E-2991/96 υποβολή: Iρigo Mιndez de Vigo (PPE) προς την Επιτροπή (8 Νοεμβρίου 1996)

Θέμα: Αναδιάρθρωση του αλιευτικού τομέα

Στο πλαίσιο των διαπραγματεύσεων για την αναδιάρθρωση του ευρωπαϊκού αλιευτικού στόλου για την περίοδο 1997-2002, δημοσιοποιήθηκε πρόσφατα η θέση της βρετανικής κυβέρνησης, σύμφωνα με την οποία υπάρχει πολιτική σύνδεση ανάμεσα στις διαπραγματεύσεις αυτές και τις συζητήσεις για την διακυβερνητική διάσκεψη (ΔΔ).

Ποιά στάση σκοπεύει να λάβει η Επιτροπή απέναντι σε αυτήν τη βρετανική επιφύλαξη;

Απάντηση της κ. Βοnino εξ ονόματος της Επιτροπής (19 Δεκεμβρίου 1996)

Το Ηνωμένο Βασίλειο συνδέει πολιτικά το πρόγραμμα για την αναδιάρθρωση του ευρωπαϊκού αλιευτικού στόλου για την περίοδο 1997-2002 ((ΕΕ αριθ. C 259 της 6.9.1996 )) και το πρόβλημα της ανταλλαγής ποσοστώσεων που τέθηκε από το Ηνωμένο Βασίλειο στο πλαίσιο της διακυβερνητικής διάσκεψης.

Αυτό που η κυβέρνηση του Ηνωμένου Βασιλείου ονομάζει ανταλλαγή ποσοστώσεων είναι η συνέπεια της εφαρμογής των βασικών κανόνων της συνθήκης ΕΚ που αφορούν την ελεύθερη κυκλοφορία των εμπορευμάτων, των προσώπων, των κεφαλαίων και των υπηρεσιών στον τομέα της αλιείας. Το Ευρωπαϊκό Δικαστήριο επιβεβαίωσε αρκετές φορές την νομιμότητα συναλλαγών που προϋποθέτουν την εγκατάσταση μιας κοινοτικής επιχείρησης η οποία ασχολείται με την αλιεία στο έδαφος ενός κράτους μέλους διαφορετικό από το κράτος μέλος προέλευσης.
ΓΡΑΠΤΗ ΕΡΩΤΗΣΗ P-3156/96 υποβολή: Christian Rovsing (PPE) προς την Επιτροπή (14 Νοεμβρίου 1996)

Θέμα: Σχέσεις ανταγωνισμού στις γραμμές οχηματαγωγών πλοίων Δανίας-Σουηδίας και Δανίας-Γερμανίας

Όπως προκύπτει από τον ημερήσιο Τύπο, οι κρατικές δανικές και σουηδικές εταιρίες εκδίδουν συνδυασμό εισιτηρίων με έκπτωση για διάφορα δρομολόγια. Οι ιδιωτικές εταιρίες που εκτελούν ένα μόνο δρομολόγιο, δεν έχουν την δυνατότητα να ανταγωνιστούν τις τιμές αυτές. Μπορεί να πληροφορήσει η Επιτροπή εάν αυτή η πρακτική είναι σύμφωνη ή αντίθετη προς τους κανόνες ανταγωνισμού της ΕΕ;

Απάντηση του κ. Van Miert εξ ονόματος της Επιτροπής (11 Δεκεμβρίου 1996)

Δεν αντίκειται εξ ορισμού στους κανόνες του ανταγωνισμού που αφορούν τα οχηματαγωγά πλοία να προσφέρουν συνδυασμό εισητηρίων με έκπτωση για διάφορα δρομολόγια, παρότι είναι δυνατόν μια τέτοια δραστηριότητα να συνιστά παράβαση των κανόνων, σε συνάρτηση με το πλαίσιο. Πάντως, απαιτείται να υποβληθούν εκ μέρους του αξιότιμου μέλους πολύ περισσότερες πληροφορίες ώστε να είναι σε θέση η Επιτροπή να γνωμοδοτήσει επί του θέματος. Υποβλήθηκε στην Επιτροπή καταγγελία σχετικά με το συνδυασμό εισητηρίων με έκπτωση για διάφορα δρομολόγια, που αναφέρεται στην ερώτηση και αυτή τη στιγμή εξετάζει την υπόθεση.
ΓΡΑΠΤΗ ΕΡΩΤΗΣΗ P-2442/96 υποβολή: Hiltrud Breyer (V) προς την Επιτροπή (11 Σεπτεμβρίου 1996)

Θέμα: Μέτρα της ΕΕ για την εισαγωγή γενετικά τροποποιημένου καλαμποκιού και προϊόντων του από τις ΗΠΑ και τον Καναδά

1. Γνωρίζει η Επιτροπή ότι η εταιρεία Ciba Geigy καλλιεργεί και θέτει στην αγορά των ΗΠΑ και του Καναδά γενετικά τροποιημένο καλαμπόκι;

2. Πιστεύει η Επιτροπή ότι υφίσταται κίνδυνος εισαγωγής του εν λόγω καλαμποκιού ή προϊόντων του στην ΕΕ χωρίς να έχει προηγηθεί αίτηση για την κυκλοφορία στην αγορά;

3. Σκοπεύει να απαιτήσει η Επιτροπή από την Ciba Geigy αίτηση για τη σχετική κυκλοφορία στην αγορά, όπως στην περίπτωση της γενετικά τροποποιημένης σόγιας της εταιρείας Monsanto;

4. Ποιά μέτρα προτίθεται να λάβει η Επιτροπή στην περίπτωση που η Ciba Geigy εισαγάγει γενετικά τροποιημένο καλαμπόκι στην ΕΕ χωρίς άδεια;

Συμπληρωματική απάντηση της κας Bjerregaard εξ ονόματος της Επιτροπής (29 Νοεμβρίου 1996)

Πέραν της απάντησης που έδωσε στις 4 Οκτωβρίου 1996, η Επιτροπή είναι πλέον σε θέση να παράσχει τις εξής πληροφορίες.

1. Η Επιτροπή έχει υπόψη της ότι η Ciga Geigy Ltd διαθέτει άδεια διάθεσης στην αγορά γενετικώς τροποποιημένου αραβόσιτου στις Ηνωμένες Πολιτείες και τον Καναδά.

2. και 3. Η Ciga Geigy Ltd έχει ήδη κοινοποιήσει τη διάθεση στην αγορά γενετικώς τροποποιημένου αραβόσιτου στην Ευρώπη σύμφωνα με την οδηγία του Συμβουλίου 90/220/ΕΟΚ ((ΕΕ αριθ. L 117 της 8.5.1990. )) για την σκόπιμη ελευθέρωση στο περιβάλλον γενετικώς τροποποιημένων οργανισμών. Η γνωστοποίηση αυτή τελεί ακόμη υπό εξέταση και δεν έχει ληφθεί τελική απόφαση. Εως ότου χορηγηθεί άδεια για το γενετικώς τροποποιημένο αραβόσιτο της Ciga Geigy Ltd, που καλύπτεται από την οδηγία 90/220/ΕΟΚ, οιαδήποτε διάθεση στην κοινοτική αγορά γενετικώς τροποποιημένου αραβοσίτου και προϊόντων αραβοσίτου που είναι σε θέση να αντιγράφουν ή να μεταφέρουν γενετικό υλικό απαγορεύεται.

4. Σύμφωνα με την οδηγία 90/220/ΕΟΚ τα κράτη μέλη ορίζουν τις αρμόδιες αρχές που είναι υπεύθυνες για τη διατήρηση των απαιτήσεων της οδηγίας αυτής και μεριμνούν ώστε οι αρμόδιες αρχές να οργανώνουν επιθεωρήσεις και να λαμβάνουν τα ενδεδειγμένα μέτρα ελέγχου προκειμένου να εξασφαλίσουν τη συμμόρφωση προς την εν λόγω οδηγία.
ΓΡΑΠΤΗ ΕΡΩΤΗΣΗ E-3265/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Φινλανδία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-4011/96 υποβολή: Lyndon Harrison (PSE) προς την Επιτροπή (14 Iανουαρίου 1997)

Θέμα: Εβραϊκές περιουσίες στην Αυστρία

Δύναται η Επιτροπή να ασκήσει κάποια πίεση προς την αυστριακή κυβέρνηση κατ' εφαρμογήν των συνθηκών προσχωρήσεως ή άλλων διεθνών συμβάσεων για να επιβάλει και να επισπεύσει την αποδέσμευση των εβραϊκών περιουσιών οι οποίες έτυχαν δεσμεύσεως και κατασχέσεως προ και κατά τη διάρκεια του δευτέρου παγκοσμίου πολέμου;

Απάντηση του κ. Santer εξ ονόματος της Επιτροπής (22 Ιανουαρίου 1997)

Το εν λόγω θέμα δεν εμπίπτει στην αρμοδιότητα της Επιτροπής.
ΓΡΑΠΤΗ ΕΡΩΤΗΣΗ E-2959/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Κατάργηση της τιμής παρέμβασης στην ΚΟΑ ελαιολάδου

Εξετάζει η Επιτροπή την κατάργηση της τιμής παρέμβασης, στο πλαίσιο της μεταρρύθμισης της ΚΟΑ ελαιολάδου;

Γνωρίζει η Επιτροπή ότι μια τέτοια απόφαση θα είχε άμεσες και σοβαρότατες συνέπειες για τα εισοδήματα των αγροτών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ E-3005/96 υποβολή: Anita Pollack (PSE) προς την Επιτροπή (11 Νοεμβρίου 1996)

Θέμα: Χλωροφθοράνθρακες και ψυκτικές εγκαταστάσεις

Έχει μελετήσει η Επιτροπή το ενδεχόμενο να απαγορευθεί η χρήση χλωροφθορανθράκων (HCFC) στα νέα ψυκτικά συστήματα από τις αρχές του επόμενου αιώνα; τί πρόοδος έχει σημειωθεί στον τομέα αυτό;

Απάντηση της κας Bjerregaard εξ ονόματος της Επιτροπής (16 Δεκεμβρίου 1996)

Ο κανονισμός του Συμβουλίου (ΕΚ) αριθ. 3093/94 ((ΕΕ αριθ. L 333 της 22.12.1994. )) για τις ουσίες που εξασθενίζουν τη στιβάδα του όζοντος, προβλέπει ήδη, στην παρούσα μορφή του, απαγόρευση της χρήσεως των υδροχλωροφθορανθράκων (HCFC):

- από 1ης Ιανουαρίου 1996, ως ψυκτικού παράγοντα στα νέα οικιακά ψυγεία και καταψύκτες,

- από 1ης Ιανουαρίου 2000, ως ψυκτικού παράγοντα στους νέους δημόσιους ψυκτικούς θαλάμους και αποθήκες διανομής, και ως ψυκτικού παράγοντα σε νέες εγκαταστάσεις 150 kw και άνω.

Επιπλέον, η Επιτροπή εξετάζει την λήψη καταλλήλων μέτρων σε σχέση με τις άλλες ψυκτικές εφαρμογές.